AlexejDobrolubov/national_council_slovak_2010 huggingface dataset:
6. schôdza NR SR - 8. deň - A. dopoludnia
Dátum: 2023-12-18
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

108. Pán poslanec, boli ste navrhnutý do Bruselu za vlády SMER-u. Chcel by som sa vás spýtať, čo sa zmenilo z hľadiska vášho postavenia, ale hlavne keď ste zastupovali Slovensko v Bruseli. Tá istá politika, aká bola, aká bola vtedy, je aj dneska. Stále spochybňujete veci, pokiaľ sa týkalo aj zbrojárskeho priemyslu, a nepovedali ste veci z hľadiska, to ste mali povedať predtým pánovi Naďovi, pretože zbrane, ktoré zbrojársky priemysel, samozrejmá vec, aj keď Slovensko je stále v útlme oproti tomu, čo tu malo, čo tu malo, proste v dôsledku rozdelenia Slovenska s Českom, takže tá záležitosť, náš zbrojársky priemysel je stále v útlme. Nehovoriac o tom, že zbrane, ktoré išli a ktoré ste mali na Ukrajinu a z Ukrajiny ďalej na Stredný východ. Preto prikročil, predpokladám, minister národnej obrany a proste ide riešiť, prakticky tu vzali do svojich kompetencií, aby čo najmenej bolo únikov cez Slovensko, resp. cez iné krajiny, ktoré u nás sa vyrábali. Takže neviem, prečo sa vraciame k tejto záležitosti, pretože ten objem, ktorý ide cez Slovensko, je tak malý, že je zanedbateľný, dá sa povedať.
6. schôdza NR SR - 7. deň - A. dopoludnia
Dátum: 2023-12-15
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

26. Pán poslanec, mali ste ústavnú väčšinu, mali ste tri a pol roka, mohli ste všetko, čo sa dalo, spraviť, mali ste všetkých, komu padni, pozatvárať. Menovali ste svojho človeka do Slovenskej informačnej služby. Treba prečítať znova správu Slovenskej informačnej služby, prečo treba riešiť právny štát. Odvolali ste jedného, zavreli ste, odvolali ste druhého, len aby ste zmarili doklady, ktoré Slovenská informačná správa, služba pozbierala a proste zdokumentovala. Ale vám nič nevadí, vy nadávate na koaličného partnera, veď tu sme zažili, či to bolo voči Sulíkovi alebo voči komu ďalšiemu. Váš slovník je taký, aký je. A ja doporočujem vám, keby ste si čo zobrali prípad sami seba. Nikto z nás, ak máte, že nie je, niekto páchal trestnú činnosť, treba ho zavrieť. Ja som biele... ja som bielemu koňovi firmu nepredal, ako ste ju predali vy. Ani som na, vlastnú matku nezneužil na to, aby som jazdil na aute 600 kilometrov. Ja vám ich vymenujem ďaleko viac tých vecí, ktoré ste napáchali, keď ste povedali, že máme tu šúchať len nožičkami. Dúfam, že budete šúchať aj vy s nožičkami, lebo spravodlivosť príde. Každého dobehne jeho vlastná minulosť, pán Matovič. Verte tomu, že tak, ako dobehla Kollára, dobehne aj vás.
6. schôdza NR SR - 2. deň - A. dopoludnia
Dátum: 2023-12-07
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

71. Pán minister, som rád, že ste sa im pokúsili vysvetliť, v akom stave sa nachádzali a prebrali ste verejné financie. Samozrejmá vec, že, páni kolegovia, máte niektorí pravdu, že provizórny rozpočet by bol ďaleko lepší ako tento rozpočet, ktorý dávame dohromady. Ale predsa sme zaviazaní Európskou úniou a zaviazali sme sa, že budeme znižovať 0,5 %. Čaká nás zložitá situácia, to o tom, o tom sa netreba baviť. A pokiaľ sa týka balíčka alebo to, čo vy tu hovoríte, že sme 1,5 miliardy proste dali z hľadiska výdavkovej časti, na druhej časti z hľadiska museli zohnať ďaleko viac z hľadiska príjmovej časti. Nehovoriac o tom, že každý jeden rozpočet sa u nás veľmi ťažko zostavuje, pretože 92 % HDP robí dvanásť nadnárodných firiem. A všetko sa to premieta len zo daní a proste koľko zdaňuje týchto, keď zoberiete v rozpočte, zdaňujú tieto nadnárodné firmy, ktoré sú tuná. Akurát riešia zamestnanosť. Čiže je to politické rozhodnutie, ako sa vláda rozhodne a akým spôsobom bude proste ten rozpočet zostavovať. Brusel nám dal, že budeme mať na budúci rok rast 1,7 %. Predpokladám, že nebude taký, že bude mať problém a že bude, že tomuto rozpočtu ešte budeme musieť pristúpiť. Ale počkajme na konečné čísla, potom sa môžme k tomu vyjadriť.
6. schôdza NR SR - 2. deň - A. dopoludnia
Dátum: 2023-12-07
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

38. Pán poslanec, veľmi slabé vystúpenie. Tak jak mi tí vaši kolegovia hovoria, šedá myška na ministerstve financií. Robili ste tam viac rokov, poviete čo, hovoríte, že čo robí ARDAL, ktorý robí splátkový kalendár. Prekvapuje ma, že vôbec toto, túto diskusiu ste otvorili. Otvorili ste tu viac problémov, trebárs II. dôchodkový pilier. Vôbec tomu nerozumiete. Ja sa vás spýtam ináč. Všetky štáty v Európskej únii majú problémy s dôchodkovým systémom. Tak, ako je založený dôchodkový II. pilier u nás, povedzte mi, kde je v Európskej únii alebo na svete. Vy povedzte mi. Povedzte mi, aký je kapitálový trh na Slovensku. Za, za prvé, za druhé. Za tretie. Ktorý štát nedorovnával? Poľsko, Maďarsko zrušilo a dorovnávalo. Anglicko, Kanada. Mám vám vymenovať ďalšie, ďalšie štáty? Česko ich vôbec nezaviedlo. My sme obyčajné, my sme fenomény a my ten II. pilier vyriešime. Pýtam sa vás, koľko zarobil peňazí III. pilier. Za posledných 10 rokov. Lebo stále hovoríte SMER pokazil. Čo pokazil? Keby, bolo to konzervatívnych, na konzervatívnych účtoch 75 %. Vysvetľujete, že je tu 1,8 mil. dôchodcov, ani to ste si nedali toľko roboty, je tu 1,3 mil. dôchodcov, z toho 160-tisíc invalidných. Proste keď nerozumiete veciam a hŕba ľudí, veci, ja sa, každý vie, čo bude zajtra. Páni, povedali ste, povedzte, ani jednu vec ste nepovedali vo svojom príhovore, ako by ste konsolidovali vy verejné financie. Ja na vašom, na mieste ministra financií by som ešte znížil nie na štyri, na tri roky by som vôbec do II. piliera viac nedal ako 2 %. Tak jak je to v Európskej, Európskej únii. Pretože kapitálový trh... (Prerušenie vystúpenia časomerom.)
6. schôdza NR SR - 1.deň - B. popoludní
Dátum: 2023-12-06
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

126. Pán poslanec, máš pravdu, že proste sme nestihli, povieme si, prečo sme nestihli. Pôvodne sme mali čističky, a či veľké, vo veľkých mestách, ale aj malé, vybudovať do roku 2010, tak ako aj skladové hospodárstvo malo byť, sklado... skladové na skládkach malo byť podľa Európskej únii pri podpisový, to, čo by sme podpísali pri prístupových rokovaniach do roku 2012. No ale musím vám povedať to, že to je otázka, akú máte perinu, čím sa môžte prikryť a koľko máte peňazí. Pretože tieto, preto, uvítal som, že pán minister prišiel s tým, že predlžuje, a som presvedčený to, čo si aj povedal, že za tie štyri roky to nebude, pretože niektoré okres... niektoré okresy a hlavne malé dediny na východnom Slovensku nemajú peniaze na mzdy, na dépeháčku, takže to jednoducho tí ľudia podľa toho, ako, ako majú peniaze, jedna vec. Ale keď už, keď už povedal, povedal si aj jednu veľkú pravdu, že máloktorá krajina v Európe tak plytvá s vodou, ako plytváme my, že proste pitnou vodou proste splachujeme a proste používame ju tam, kde by sme ju nemali používať. A bol by som rád, pán minister, do pozornosti, aby to, čo bolo pripravené, hlavne tu na vrakunské skládky, keby tá proste išla, pretože ju pán Budaj zastavil, bola vôbec pripravená a tá istá ďalšia vec, keby išlo na východe a tretia záležitosť je vodná nádrž, respektívne nádrž pri Podbrezovej, olejová, tieto sú tri najväčšie záťaže, ktoré máme, a na tie by sme mali nájsť čo najskôr peniaze.
6. schôdza NR SR - 1.deň - B. popoludní
Dátum: 2023-12-06
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

112. Pán poslanec Dostál, nemusíte mať obavy, že jak sú to fungovaní ľudia, ktorí idú do dozornej rady. Iste sú to neni tak fundovaní ako pán Ažaltovič, ktorý nemal nič so Sociálnou poisťovňou, ani so sociálnou oblasťou. Pán Majerský je pätnásť rokov generálny riaditeľ rozpočtu Slovenskej republiky, potom pre tie vzťahy, ktoré boli na ministerstve financií, odišiel. Veď ten cirkus, ktorý ste vy tu robili medzi OĽANO a SaS-kou, treba ešte za tie tri a pol roka nejaký iný, niečo iné vám povedať? Veď strč tú hlavu do piesku, aspoň nevyprávajte a nebuďte trápni. To, čo ste tu predvádzali, to, čo tu nakla... naložil pán Matovič pánovi Sulíkovi, alebo ďalšie veci, čo ste tu robili, to vám vôbec nevadilo? A tie zákony, ktoré ste tu prijímali, že večer som dostal rozpočet a na druhý deň bol o 400 mil. väčší. Alebo 500-eurové za, tieto veci, veď nehovorte, pán, aspoň sa neblamujte, pán Dostál, nechytajte sa toho, čo sa nedá chyťať, chytiť. A samozrejmá vec, keby ste neboli jach... vyjachtávali tu a voľby by bývali 30. 6., tak dneska neni tento stav a nie sú tieto zákony. Pochopte jednu vec, že rozpočet musí byť prijatý. Ale vám je všetko jedno. Ak má byť tá kultúra taká, ako ju znova nastavujete, tak zbohom Slovensko! (Potlesk.)
5. schôdza NR SR - 1.deň - A. dopoludnia
Dátum: 2023-12-05
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

86. Pán poslanec, prekvapuje ma, mali ste ústavnú väčšinu, zákon ste nepredložili. Tri a pol roka ste sa tu hádali s koaličnými partnermi. Proste to, čo ste tu predvádzali, či to bolo medzi SME RODINA alebo pre SaS-ky, ktoré v histórii Slovenskej republiky to nikdy nebolo. A dneska vy nám tu začnete kázať, čo máme robiť, ako máme robiť. Tak ste robili, že ste rozvrátili totálne verejné financie. To, čo tu je a čo je nafotené aj na, to, čo bolo v Dubaji, treba ešte iné dôkazy?! Ja som bol osem rokov v Sociálnej poisťovni, kde je verejnoprávna inštitúcia a ručím vlastným majetkom, keby som sa bol dopustil vecí. Furt tu len tárate, ale vaše výsledky svedčia o tom, ako ste dopadli proste vo voľbách. A to ešte nie je všetko, pán poslanec. Treba počkať, veci budú spravodlivé. Tak ako ste konali, veď mali ste tri a pol roka na to, aby ste spravili poriadok v tomto štáte. Vy len ste sa hádali, nemalo to žiaden koniec. Dopadli ste, ako ste dopadli. Aj to proste ešte uvidíme, ako dopadne celková situácia vo vašej strane. Nechcem sa vracať, pretože celá verejnosť vníma vás a vníma pritom aj parlament podľa pár jednotlivcov, ako sa tu správate. Konečne pochopte, že ste výstavnou skriňou slovenského parlamentu!
15. schôdza NR SR - 11.deň - A. dopoludnia
Dátum: 2024-06-27
Poslanec: Nash, Natália (PS)
Druh vystúpenia: Vystúpenie s faktickou poznámkou

22. Ďakujem pekne za slovo, pán predsedajúci. Ďakujem, Bea, za tvoj príspevok k tejto téme. Chcem sa teda vyjadriť tiež aj so svojou osobnou skúsenosťou s týmto. Keď som sa v roku 2002 vydávala, tak mi pani na matrika povedala, že áno, dá sa zákon obísť, dá sa obísť tak, že si zmením národnosť, zmením si ju na ten deň, kedy sa budem vydávať, ale že už od pondelka si môžem národnosť zmeniť na slovenskú opäť, ale už budem mať toto meno zapísané. Čo som ja urobila, je, že som si teda zmenila národnosť na nemeckú, nakoľko mám nemecké korene, moja rodina pochádza z Hauerlandu, to je oblasť, ktorá je pri Kremnici a Handlovej, kde bola nemecká menšina. A čo mi toto prinieslo ako pozitívum, táto zmena, je, že som sa začala zaujímať aj o dejiny tento národnostnej menšiny a vlastne ma to priviedlo aj k mojim koreňom. Takže ja som za to pomerne vďačná a tú národnosť som si teda takto ponechala, hoci tiež nevylučujem, že si to možno niekedy zmením, keďže je to také jednoduché, ako hlásiť sa k nejakej národnosti. A ešte poviem jednu anekdotu, keď som sa teda vydávala, tak môj svokor, ktorý je z Írska, tomu tiež ako keby nerozumel a on sa teda pýtal, jeho otázka bola, že či teda môj muž sa bude volať Nashová. Tak som ho ubezpečila, že môjho muža sa tento zákon netýka a že teda stále sa bude volať Nash a ja sa teda budem volať rovnako ako on a takisto sa volajú aj naše deti. Takže ide tu vlastne len o to, aby sme nediskriminovali Slovenky a ja za to zahlasujem, pretože si myslím , že by sme nemali byť diskriminované. Ďakujem. (Potlesk v sále.)
14. schôdza NR SR - 1.deň - A. dopoludnia
Dátum: 2024-05-15
Poslanec: Nash, Natália (PS)
Druh vystúpenia: Vystúpenie s faktickou poznámkou

25. Ďakujem pekne za slovo, pán predsedajúci. Ďakujem, Zora, za tvoj príspevok. Pred pár dňami nám tu ministerka Šimkovičová a poslankyňa Kramplová povedali, že podľa nich Slovensko čelí úpadku, pretože ho tu zožiera akýsi vírus a treba ho očistiť. Tento návrh je zrejme ďalším krokom ich očistného procesu. Predložený návrh zákona nie je z ich strany preto až tak prekvapujúci, no napriek tomu nás všetkých vážne znepokojuje. Zasahuje totiž do základov našej demokracie. Tento návrh, ktorým sa plánuje zrušenie existujúcej verejnoprávnej televízie a následné založenie nového politicky ľahšie kontrolovateľného média, je nielen nezmyselný, ale aj nebezpečný pre demokratické princípy. Idú podľa pripraveného scenára, ktorý otvára dvere politickému tlaku, manipulácii a cenzúre. Argumentujú zaujatosťou, sprisahaniami, no práve s ich zákonom bude oveľa jednoduchšie pretlačiť do vysielania ich politickú agendu a záujmy. Apelujem preto na koaličných poslancov, aby tento návrh neposunuli do druhého čítania, pretože je nezmyselný a nebezpečný pre našu demokraciu. Dnes vás o tom, dnes budú na vás apelovať aj ľudia na námestiach, prídu na Námestie slobody, kde strana Progresívne Slovensko a strana Sloboda a Solidarita organizuje protestný, protestné zhromaždenie na podporu verejnoprávnej televízie. Ďakujem pekne.
12. schôdza NR SR - 15.deň - A. dopoludnia
Dátum: 2024-05-14
Poslanec: Nash, Natália (PS)
Druh vystúpenia: Vystúpenie s faktickou poznámkou

46. Ďakujem pekne za slovo, pán predsedajúci. Ďakujem, pán kolega Dostál, že ste upozornili na to, že nám chcú vypínať mikrofóny a aj to robia. Oni nechcú len vypínať mikrofóny nám, chcú zlikvidovať slobodnú kultúru, chcú ovládnuť Fond na podporu umenia, ale kultúra ich zásahy prežije. Slobodnú kultúru bude počuť, tak ako ju bolo počuť dnes pred Národnou radou. A tento návrh zákona ako aj pozmeňovacie návrhy iba dokazujú, aký zlý úmysel s našou kultúrou majú. Ide im len o politické ovládnutie rozhodovania o prideľovaní dotácií prostredníctvom rady Fondu na podporu umenia, kam dosadia svojich politických nominantov. Zbohom odbornosť, vitaj politické rozhodovanie. Budeme mať umenie ako za normalizácie. Umenie a projekty budú posudzované podľa ideológie a proti hodnotám slobody. Celá argumentácia poslanca Michelka smeruje k tomu, aby boli podporené tie projekty, ktoré budú vyhovovať Slovenskej národnej strane. Ak koalícia tento návrh schváli, bude zodpovedná za tento zákon ako celok a nedá sa z toho nijako vyviniť. Milí poslanci Hlasu a Smeru, ak za tento návrh zákona zahlasujete, preberiete spoluzodpovednosť za ovládnutie slobodnej kultúry na Slovensku. Prosím, rozmyslite si to. Ďakujem pekne.
12. schôdza NR SR - 15.deň - A. dopoludnia
Dátum: 2024-05-14
Poslanec: Nash, Natália (PS)
Druh vystúpenia: Vystúpenie s faktickou poznámkou

22. Ďakujem pekne za slovo, pán predsedajúci. Ďakujem kolegovi Pročkovi, že vo svojom príspevku, tak ako aj v tejto rozprave zhrnul to, koľko veľa kvalitných projektov bolo podporených z Fondu na podporu umenia, a ozrejmil nám tiež týmto aj význam a fungovanie Fondu na podporu umenia pre slobodnú kultúru na Slovensku. Dozvedeli sme sa, ako funguje poskytovanie dotácií vrátane rovnováhy a kontroly pri rozhodovaní o prideľovaní dotácií. Tiež ďakujem, že nám uviedol aj to, že akým spôsobom tento návrh zákona ohrozí dotácie, pretože namiesto desiatok odborných komisií bude jednotlivé projekty vyhodnocovať Rada, ktorá bude mať nominantov prevažne z SNS. Veľmi oceňujem všetky príspevky, ktoré tu odzneli a podporujú, ako aj príspevok pána Pročka, argumentáciu proti tomuto návrhu zákona. 5,6 % strana, Slovenská národná strana naozaj nemá mandát na to, aby posudzovala, ktoré projekty majú byť a ktoré nemajú byť podporené z verejných zdrojov. V tomto návrhu spejeme k najhoršiemu možnému riešeniu, ktoré vážne ohrozuje slobodu a nezávislosť slovenskej kultúry. Zlikviduje mnoho kvalitných projektov, ktoré nesplnia ideologické kritériá, ktoré určí Rada, ktorú budú ovládať nominanti SNS. Pripájam sa preto k výzve koaličným poslancom, aby tento návrh zákona nepodporili. Ďakujem pekne.
12. schôdza NR SR - 14.deň - A. dopoludnia
Dátum: 2024-05-10
Poslanec: Nash, Natália (PS)
Druh vystúpenia: Vystúpenie v rozprave

140. Ďakujem za slovo, pán predsedajúci. Pani ministerka, ja to zhrniem len jednou vetou. Vy sa ľutovať a opúšťať dokážete len s obrovskou dávkou arogancie a opovrhovania druhými. Osobnými útokmi, homofóbiou, lžami, konšpiráciami a nenávisťou. Ďakujem.
12. schôdza NR SR - 14.deň - A. dopoludnia
Dátum: 2024-05-10
Poslanec: Nash, Natália (PS)
Druh vystúpenia: Vystúpenie s faktickou poznámkou

98. Ďakujem pekne za slovo, pán predsedajúci. Ďakujem, pani kolegyňa Kolíková, za váš vecný a kultúry prejav bez osobných útokov. Pretože presne takto treba pristupovať k tým osobným útokom a opúšťaniu sa, ktoré tu predviedli podpredseda Blaha a podpredseda Danko. My vecne kritizujeme pani ministerku za je nekompetentnosť a neschopnosť. Chcem tiež pripomenúť tých 188-tisíc podpisov pod petíciu za jej odvolanie, ktorej jedinú reakciou, na ktorú sa zmohla, bolo trestné oznámenie, ktoré podala a ktoré polícia zamietla. My tu vecne kritizujeme jej slová a činy, my tu vecne kritizujeme jej urážlivú komunikáciu ktorá podnecuje nenávisť. My tu vecne kritizujeme to, ako homofóbne, transfóbne uráža ľudí. My tu kritizujeme to, ako nechápeme, že sa cíti dotknutá tvorbou slobodných umelcov. Snaží sa ovládať kultúru a keď sa jej to nepodarí, tak ju snaží likvidovať. Nie ju rozvíjať a podporovať. Podnecuje nenávisť voči LGBT+ ľuďom a to ju diskvalifikuje, pretože je to v rozpore s našou ústavou. Snaží sa kultúru ovládať cez fondy, zlikvidovať odborné rozhodovanie a chce ho nahradiť politickým rozhodovaním. Odvoláva kompetentných ľudí a na ich miesta dosadzuje svojich priateľov a sympatizantov. Obnovila spoluprácu s Ruskom a Bieloruskom, a to je naozaj najväčšia hanba, ktorej sa podľa môjho názoru dopustila zatiaľ. Ďakujem pekne.
12. schôdza NR SR - 13.deň - B. popoludní
Dátum: 2024-05-09
Poslanec: Nash, Natália (PS)
Druh vystúpenia: Vystúpenie s faktickou poznámkou

121. Ďakujem pekne za slovo, pán predsedajúci. Dana, ďakujem ti za tvoj príspevok aj za zmysluplné vysvetlenie fungovania procesov Fondu na podporu umenia, aj to, ako funguje poskytovanie dotácie, vrátane rovnováhy a kontroly pri rozhodovaní o prideľovaní týchto dotácií. Veľmi správne si vyhodnotila, že procesy budú ohrozené, ak budú výzvy vyhodnocované iba radou s 13 členmi namiesto desiatok odborných komisií. To je naozaj nereálne kapacitne zvládnuť. Veľmi oceňujem, že si nám sem tieto dáta priniesla, aby si podporila svoju argumentáciu proti tomuto nezmyselnému návrhu zákona. Slovenská národná strana naozaj nemá mandát na to, aby posudzovali, ktorý projekt má a ktorý nemá byť podporený z verejných zdrojov. Ďakujem ti aj za sumarizáciu tohoto legislatívneho procesu, ktorého sme tu teraz svedkom, ktorý dospel k tomu najhoršiemu možnému riešeniu, ktoré vážne ohrozuje slobodu a nezávislosť slovenskej kultúry. Tento návrh a jeho dôsledky zlikvidujú mnoho kvalitných projektov, ktoré nesplnia ideologické kritériá, ktoré určí rada, ktorú bude ovládať Slovenská národná strana. Aj preto sa aj ja pripájam k výzve koaličným poslancom, prosím, nepodporte tento návrh zákona. Ďakujem.
12. schôdza NR SR - 13.deň - B. popoludní
Dátum: 2024-05-09
Poslanec: Nash, Natália (PS)
Druh vystúpenia: Vystúpenie s faktickou poznámkou

83. Ďakujem pekne za slovo, pán predsedajúci. Ďakujem, Zora, že si nám pripomenula ten krásny Nekonečný príbeh, príbeh o Bastianovi a Atrejovi, je to nádherná fantasy kniha od Michaela Endeho a podľa nej natočený ešte krajší film z roku 1984 od Wolfganga Petersena. Príbeh toho filmu sleduje chlapca Bastiana, ktorý nájde čarovnú knihu o mladom bojovníkovi Atrejovi, a tento Atrej má za úlohu zastaviť ničotu, temnú silu, ktorá má zničiť čarovnú ríšu fantázie. Atrej mi pripomína teba, Zora, a za ničotu si dosaďte sily, ktoré chcú zničiť čarovný svet slovenskej kultúry, ktorej vôbec nerozumejú. Veľmi sa mi páčilo to, čo si navrhla, že SNS mohla priniesť do kultúry 10 mil. navyše a bol by to win-win. To presne mohlo urobiť aj ministerstvo cestovného ruchu a športu, ktoré mohlo tiež navýšiť Fond na podporu športu o 100 mil. a aj Fond na podporu cestovného ruchu, ktorý chcú len zriadiť, a tiež by tam mohli len naliať peniaze a využiť to, že tieto inštitúcie sú riadne zabehnuté a vedia, čo majú robiť. Z toho, čo si povedala, ma teraz celkom aj zamrazilo, lebo si myslím, že to, čo urobia teraz s Fondom na podporu umenia, potom urobia aj s Fondom na podporu športu a aj s ešte nezaloženým Fondom na podporu cestovného ruchu, a dúfam, že nemám pravdu. Ďakujem pekne.
12. schôdza NR SR - 13. deň - A. dopoludnia
Dátum: 2024-05-09
Poslanec: Nash, Natália (PS)
Druh vystúpenia: Vystúpenie s faktickou poznámkou

22. Ďakujem za slovo, pán predsedajúci. Ďakujem veľmi pekne, kolega, kolega Hlina, za váš, za vašu odbočku k novému ministerstvu cestovného ruchu a športu. Včera sme sa teda po dlhom čase dohadov dozvedeli, že kde bude sídliť. Súhlasím s vami, že tých informácií, ktoré sme včera dostali, nebolo dosť a stále máme veľa otáznikov. Dozvedeli sme sa vlastne iba, že tento rezort bude naozaj plytvať verejnými prostriedkami, ako to obyčajne býva pri rezortoch, ktoré sú pod SNS. Čo sme sa dozvedeli, je, že vyberali z troch ponúk, to znamená, že ani neišlo o riadne verejné obstarávanie. Nedozvedeli sme sa vôbec, v akej cene sa pohybujeme za prenájom týchto priestorov. Dozvedeli sme sa iba, že podpísali zmluvu na 10 rokov, čo je neuveriteľné, pretože ešte toto ministerstvo ani nedokázalo svoju opodstatnenosť. Pokiaľ viem, tak konečne ministerstvo bude teraz naozaj vo veľkom naberať ľudí, takže tam ja som veľmi zvedavá aj na to, akí odborníci na tento úrad prídu. Zajtra uplynie sto dní od zriadenia tohto úradu a podľa nás teda presne o toľko tento úrad funguje dlhšie, ako by bolo treba. Nové ministerstvo nemá žiadnu pridanú hodnotu pre šport ani cestovný ruch. Ďakujem veľmi pekne.
12. schôdza NR SR - 12.deň - B. popoludní
Dátum: 2024-05-07
Poslanec: Nash, Natália (PS)
Druh vystúpenia: Vystúpenie s faktickou poznámkou

147. Ďakujem pekne za slovo, pán predsedajúci. Ďakujem, Viera Kalmárová, za, za tvoj komentár k môjmu príspevku. Áno, je veľká škoda, že pán minister nevyužil príležitosť a neprišiel sem predložiť svoj vlastný návrh. Mohli sme tu mať odbornú, kvalitnejšiu diskusiu ako asi diskusiu s pani ministerkou, ktorá sa pravdepodobne asi nevyjadrí ani na, na margo našich príspevkov. A áno, my chceme skvalitniť telesnú a športovú výchovu a nechceme iba falošne si dávať tie ružové okuliare, ktoré som spomenula, a budeme vykazovať niečo, čo sa reálne nedeje, pretože naozaj nejaké prestávky na školskom dvore nespĺňajú absolútne náležitosti vyučovacieho procesu vo svojich kritériách, metódach použitých, jednoducho tam, tam sa vôbec bavíme úplne o inom svete. Ďakujem aj, Tina Gažovičová, áno, že si, tiež si zhrnula, akým spôsobom tento paragraf 15a vznikol, že to bol poslanecký návrh, že nebol premyslený, rezort s ním nesúhlasil, tým pádom potom rezort tiež urobil to nešťastné, nešťastný výklad tohto zákona, ktorú potom zrušila Generálna prokuratúra a teraz tu opäť niečo opravujeme, čo bolo pokazené, a, a myslím si, že takto by sa nemala tvoriť legislatíva. Tiež ďakujem, že si správne vysvetlila aj to, že čo všetko budeme aj započítavať do telesnej a športovej výchovy, a že je to naozaj veľmi zlý krok. A naozaj aj ja sa prihováram za to, aby tento paragraf bol z tohto zákona zrušený. A ďakujem, pán Hlina, aj za vašu vtipnú poznámku o tomto parlamente. (Povedané so smiechom.) Ďakujem.